Diari Oficial de la Generalitat Valenciana


Sumari del DOGV 5945, del 02-02-2009 (2009/770)

ACORD de 25 de juliol de 2008, de la Comissió Territorial d'Urbanisme de València, relatiu a la modificació puntual número 2 del Pla general d'Utiel.
-----------------------------------------------------------------------------------------------------------------------------------------------------

### Dades del document

Número de DOGV
:   5945

Data del DOGV
:   02-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/770


Data del document
:   25-07-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Utiel
    * pla d'urbanisme

ACORD de 25 de juliol de 2008, de la Comissió Territorial d'Urbanisme de València, relatiu a la modificació puntual número 2 del Pla general d'Utiel. [2009/770]  
En relació amb l'expedient remés per l'Ajuntament d'Utiel sobre la modificació puntual número 2 del Pla general d'aquell municipi, es ressalten els següents antecedents i fonaments jurídics:  
Antecedents  
Primer. Tramitació municipal  
L'expedient va ser sotmés a informació pública per Acord del Ple de la Corporació Municipal de data 22 de febrer de 2007, publicat en el diari El Mundo el 4 d'abril de 2007 i en el DOCV número 5509, de 10 de maig de 2007. Es va aprovar provisionalment per acord plenari de data 26 de juliol de 2007.  
Segon. Documentació: el projecte consta de memòria i de plànols.  
Tercer. Objecte: l'objecte consisteix en una redelimitació de la zona verda pertanyent a la unitat d'actuació UA 14 en sòl urbà. Resulta ser un intercanvi, en una mateixa illa, configurada per la plaça de bous i l'entorn d'aquesta, entre superfície de sòl dotacional, zona verda, i superfície edificable d'ús residencial.  
La modificació afecta els terrenys circumdants a la plaça de bous, i afecta la parcel·la corresponent al número 49 del carrer Dos de Mayo i una zona adjacent al carrer Aragón, degudament delimitada en els plànols, de manera que la superfície total de la zona verda de la UA 14 pateix una variació i augmenta la superfície d'aquesta. Després del canvi d'ubicació de la porció de zona verda objecte d'aquesta modificació, la parcel·la núm. 49 del carrer Dos de Mayo queda requalificada com a zona II, sòl urbà, subzona IIA, multifamiliar compacte.   
Així s'observen les següents superfícies de la UA 14:  
 Planejament vigent Proposta  
Residencial 1.100,00 m² 752,56 m²  
Equipaments 5.700,00 m² 5.700,00 m²  
Zona verda 1.800,00 m² 2.147,44 m²  
Viari 2.000,00 m² 2.000,00 m²  
Total 10.600,00 m² 10.600,00 m²  
De la delimitació actual de la zona verda s'extrauen 102,16 m², corresponents a la superfície de l'immoble actualment existent al núm. 49 del carrer Dos de Mayo, amb la finalitat de mantenir l'equilibri dotacional, es qualifica com a zona verda una superfície, de titularitat municipal, ubicada en la mateixa illa que actualment té la qualificació de residencial zona II, sòl urbà, subzona IIA, multifamiliar compacte.   
Quart. Utiel disposa de Pla general aprovat definitivament per la Comissió Territorial d'Urbanisme en data 27 de gener de 1987.  
Cinqué. Acord de la Comissió Informativa d'Urbanisme  
La Comissió Informativa d'Urbanisme en sessió de data 11.03.2008, amb el vot favorable de tots els vocals presents, va acordar:   
Emetre informe favorable a la modificació puntual número 2 d'Utiel i sol·licitar el corresponent informe favorable del Consell Jurídic Consultiu de la Comunitat Valenciana prèviament a l'aprovació d'aquesta.   
A la vista de l'esmentat acord, el conseller de Medi Ambient, Aigua, Urbanisme i Habitatge va remetre l'expedient, en data 7 d'abril, al Consell Jurídic Consultiu de la Comunitat Valenciana a l'efecte de l'emissió de l'esmentat informe.   
Sisé. Informe de la Comissió Informativa  
La Comissió Informativa de la Comissió Territorial d'Urbanisme de València, en sessió celebrada el 18 de juliol de 2008, per unanimitat, va emetre un informe relatiu al projecte que ens ocupa, complint així el que preceptua l'article 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
Fonaments jurídics  
Primer. Amb la modificació plantejada es pretén, en sòl urbà, un intercanvi en la qualificació de dues parcel·les d'una illa de cases, una d'aquestes zona verda i l'altra residencial, i augmentar, al seu torn, la superfície qualificada com a zona verda de la UA 14. En tractar-se d'un pla general de 1987, no hi ha diferenciació entre l'ordenació detallada i l'ordenació estructural, per la qual cosa és competent per a la seua aprovació definitiva aquesta administració autonòmica.   
Les modificacions dels plans estan regulades en l'article 94 de la Llei urbanística valenciana. L'article 94.2 estableix el següent: «Les noves solucions proposades hauran de mantenir l'equilibri de les dotacions públiques i suplementar, si és procedent, la xarxa primària i secundària de dotacions de manera que compleixen els criteris de qualitat, capacitat i idoneïtat exigits per aquesta llei».  
A més l'article 94.4 estableix que: «La modificació que comporte diferent qualificació o ús urbanístic de zones verdes o espais lliures requerirà informe previ favorable del Consell Jurídic Consultiu de la Comunitat Valenciana».  
La zona verda proposta compleix les condicions establides en l'article 127 ROGTU   
Amb la modificació es manté un sol àmbit de zona verda, si bé es redueix la seua superfície en el seu extrem sud-est, que dóna al carrer Dos de Mayo, en 102,16 m², i s'incrementa en l'extrem nord-oest en 449,60 m², a la vista de l'anterior, no sols es manté l'equilibri de les dotacions publiques sinó que aquestes se suplementen i milloren tant en qualitat com en idoneïtat de l'ordenació anterior.   
Segon. Aspectes formals  
La documentació, encara que no reuneix els requisits formals expressats en la legislació urbanística valenciana, identificant la part amb eficàcia normativa de la part sense eficàcia normativa (art. 68 LUV i art. 155 i següents ROGTU), es considera suficient per al seu estudi.  
Tercer. Valoració global  
Tal com s'ha expressat en l'apartat primer dels fonaments jurídics, la superfície destinada a zona verda resultant de la modificació proposada millora l'ordenació actualment existent, ja que s'incrementa la superfície i es manté la qualitat de la configuració.   
En modificar la superfície adscrita a zona verda es requereix l'informe favorable del Consell Jurídic Consultiu, el qual ha sigut emés com s'assenyala a continuació.  
Respecte a la dotació de recursos hídrics  
Atés l'abast de la modificació i la classificació d'aquesta dins del sòl urbà, no s'ha requerit la justificació sobre la previsió i disponibilitat de recursos hídrics a la Confederació Hidrogràfica del Xúquer ni a l'empresa gestora del subministrament i distribució de l'aigua potable.   
Per tot l'anterior, la nova ordenació proposada es considera d'acord a dret i respon a l'interés públic local degudament justificat per la corporació, millorant l'ordenació urbanística existent.  
Quart. Informe favorable del Consell Jurídic Consultiu  
En data 29 de maig de 2008 el Ple del Consell Jurídic Consultiu emet dictamen número 431/2008, en el qual es conclou el següent:   
«Per tot el s'ha exposat, el Consell Jurídic Consultiu de la Comunitat Valenciana és del parer:   
Que procedeix que l'òrgan competent de la Conselleria de Medi Ambient, Aigua, Urbanisme i Habitatge aprove definitivament la modificació puntual número 2 del Pla general d'Ordenació Urbana d'Utiel».  
Cinqué. Òrgan competent  
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen resolutori sobre l'aprovació definitiva del planejament municipal i les modificacions de l'ordenació, de municipis de menys de 50.000 habitants, de conformitat amb el que disposa l'article 10.a, del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat.  
A la vista del que antecedeix, la Comissió Territorial d'Urbanisme de data 25 de juliol de 2008, per unanimitat, acorda: aprovar definitivament la modificació puntual número 2 d'Utiel.  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica d'aquesta Conselleria, segons el que disposa l'article 68.3c de la Llei 5/1983, de 30 de desembre, de Govern Valencià, i article 26 del Decret 92/2007, de 6 de juliol, del Consell de la Generalitat, que estableix l'estructura orgànica de la Presidència i de les conselleries de l'administració de la Generalitat, en el termini d'un mes comptador a partir de l'endemà de la data d'aquesta publicació.  
Si és procedent, les administracions públiques poden formular requeriment d'anul·lació o revocació segons el que disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica d'aquesta Conselleria, en relació amb l'article 68.3c de la Llei 5/1983, de 30 de desembre, de Govern Valencià, i article 26 del Decret 92/2007, de 6 de juliol, del Consell de la Generalitat, el qual estableix l'estructura orgànica de la Presidència i de les conselleries de l'administració de la Generalitat, en el termini de dos mesos comptadors a partir de l'endemà de la data d'aquesta publicació. L'esmentat article 44 de la Llei 29/1998 estableix literalment:  
Art. 44.1. En els litigis entre administracions públiques no es pot interposar recurs en via administrativa. No obstant això, quan una Administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos comptadors des de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que es considere oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, conforme ho autoritza l'article 27.5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 25 de juliol de 2008.- La secretària de la Comissió Territorial d'Urbanisme: Concepción del Campo Ram de Viu.